Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 39/12/8810	Spišská Nová Ves, 24.2.2012
EEČ : 2-68-41-2012

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Spišská Nová Ves
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
že dňa 5. októbra 2011, v čase o 07.20 h, v XXXXX, okr. XXXXX, na XXXXX námestí č. 50, v predajni potravín MILK-AGRO spol. s r.o.,  z regálu cukroviniek odcudzila 3 ks čokoládových tyčiniek zn. Rumba, ktoré si následne ukryla v pravom  vrecku bundy, pričom bola pristihnutá predavačkou potravín, čím pre poškodenú spoločnosť XXXXX, spôsobila škodu vo výške 0,84 € a uvedeného konania sa dopustila napriek tomu, že rozhodnutím Obvodného úradu, Odboru všeobecnej vnútornej správy v Poprade, pod č.  2011/07062-00008 zo dňa 06.07.2011, ktoré nadobudlo právoplatnosť dňa 28.07.2011, bola postihnutá pre priestupok proti majetku podľa § 50 ods.1 Zákona č. 372/1990 Zb., ktorého sa dopustila krádežou tovaru dňa 12.05.2011 v predajni potravín COOP Jednota v obci XXXXX pokutou vo výške 15,-€.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník policajného zboru Obvodného oddelenia PZ v Spišskom Podhradí, uznesením sp.zn. ORP-55/SH-PP-2012 zo dňa 10.01.2012 podľa § 199 ods. 1 Tr.por. začal trestné  stíhanie  a  podľa  §  206  ods.  1  Tr.por.   vzniesol   obvinenie   obv.  ml. XXXXX pre prečin krádeže  podľa § 212 ods. 2 písm. f) Tr.zák., ktorého sa dopustila konaním vo výrokovej časti tohto uznesenia. 
Z vyšetrovacieho spisu vyplýva, že obvinená ml. XXXXX vyhlásila, že spáchala skutok, pre ktorý je stíhaná, k spáchaniu prečinu sa priznala a oľutovala svoje konanie. Obvinená doposiaľ nebola súdne trestaná a závady v jej doterajšom správaní zistené neboli.
Uvedený skutok je právne kvalifikovaný ako prečin krádeže podľa § 212 ods. 2 písm. f) Tr.zák., u ktorého horná hranica trestnej sadzby neprevyšuje päť rokov.
Konaním obvinenej ml. XXXXX  bola pre poškodenú stranu XXXXX spôsobená škoda vo výške 0,84 €, ktorá bola uhradená zaistením a vrátením odcudzeného tovaru.
Z vyššie uvedeného vyplýva, že boli splnené podmienky na podmienečné zastavenie trestného stíhania podľa § 216 ods. 1 písm. a), b), c)  Tr. por. účinného od 1.1.2006, podľa ktorého  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so   súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak:
a) obvinený vyhlási, že spáchal skutok, za ktorý je  stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a 
c) vzhľadom na osobu páchateľa s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce

	Podľa § 216 ods. 2) Tr.por. v rozhodnutí o podmienečnom zastavení trestného stíhania sa určí skúšobná doba na jeden rok až päť rokov. Skúšobná doba začína plynúť právoplatnosťou uznesenia o podmienečnom zastavení trestného stíhania.

Obvinená ml. XXXXX a jej zákonný zástupca matka XXXXX  s postupom podľa § 216 ods. 1 Tr.por. súhlasili. 

Podľa § 217 ods. 1 Tr.por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje.
	Vzhľadom na uvedené je uznesenie o podmienečnom zastavení trestného stíhania obvinenej ml. XXXXX so skúšobnou dobou v trvaní 12 (dvanástich) mesiacov  odôvodnené a v súlade so zákonom.

Poučenie:
Proti tomuto uzneseniu je prípustná sťažnosť, ktorú môžu obvinená a poškodený podať do troch dní od oznámenia uznesenia na Okresnú prokuratúru v Spišskej Novej Vsi. Sťažnosť má odkladný účinok.( 187 ods.1, § 216 ods.5 Trestného poriadku). 

JUDr. Janka Bocanová
prokurátorka